เรื่องสั้น 2561

 พรขับรถชมวิวภูเขา ถนนปูนที่กว้างสำหรับรถวิ่งได้เลนเดียว แต่ไม่มีรถสวน ริมถนนมีน้ำใสไหลแรงพอสมควร กว้างประมาณ 1 เมตร พรรู้สึกว่าน้ำต้องมาจากภูเขาที่มีต้นไม้ขึ้นเต็มเขียวขจี ถัดจากทางน้ำเป็นทุ่งนาเขียวขจีกว้างสุดสายตา พรขับรถไปเรื่อยๆช้าๆ ดูวิวข้างทาง จนเห็นบ้านเป็นหลังๆแทรกอยู่ท่ามกลางทุ่งนา สวยมาก พรเลยขับรถช้าลงอีกเพื่อดูให้รู้ว่าบ้านคน หรืออะไร เพราะไม่มีป้ายบอก พออยู่หน้าบ้านอรจึงเห็นป้ายชื่อแสดงว่าโรงแรม แบบรั้วปูน เขียนอยู่ มีต้นไม้ขึ้นอยู่บริเวณชื่อ ทำให้พรมองไม่ชัดว่าชื่อโรงแรมชื่อว่าอะไร แต่มือก็ขับรถเลี้ยวเข้าไปแล้ว พอเลยรั้วเข้าไปปุ๊บ ก็มีผู้หญิงแต่งกายพื้นเมืองออกมาข้างรถ พรกดกระจกอัตโนมัติลง กระจกยังลงไม่สุด ผู้หญิงแต่งชุดพื้นบ้านก็พูดทักทายเป็นภาษาถิ่น พรเลยถามไปว่า “ห้องพักคืนละเท่าไหร่คะ” พนักงานหญิงคนนั้นก็ตอบกลับมา แต่พรรู้สึกว่าแพงมาก แต่พรอยากพักก็เลยขอลดราคา แต่ถูกปฏิเสธ พรก็เลยบอกไม่เป็นไร พรก็รู้สึกว่าที่พักก็สวยสมราคาแล้ว พอพรจะลากลับ พนักงานหญิงก็ชวนให้ลงมาถ่ายรูปได้ พรก็เลยจอดรถ และถ่ายเซลฟี่ และมีพนักงานชายแต่งชุดพื้นเมืองออกมาบอกว่าจะถ่ายรูปให้ พรก็ขอบคุณ และไม่ให้อาย พรก็เลยถามเรื่องประวัติโรงแรม พนักงานก็เล่าให้ฟัง สักพักพรก็ขอตัวกลับ ขับรถออกมาเลยไม่ได้ดูว่ามีรถกำลังวิ่งมา พรได้ยินทั้งเสียงปีบแตรเสียงดังมากพร้อมกับเสียงเบรกของรถอีกคน จนเสียงนั้นเข้ามาใกล้ แต่ตอนนั้นพรก็ได้เหยียบเบรกทันทีแต่หน้ารถได้เลยออกไปถึงถนนแล้ว พรได้ยินเสียงดังโป๊ะที่หน้ารถ ทางขวา พรรู้สึกใจชื้นขึ้นมาว่าไม่ชนตรงตำแหน่งที่พรนั่ง พอลืมตาก็มองไปที่รถอีกคัน พรมองผ่านกระจกเข้าไปไม่เห็นหน้าชัดอาจเพราะแสงสะท้อนกระจก และอาจเพราะฟิล์มที่ติดกระจก แต่พรก็เห็นลักษณะว่าคนนั้นกำลังขยับตัว และเปิดประตูออกมา เป็นผู้ชายใส่เสื้อเชิดสีขาวแขนยาว แต่พับแขนเสื้อขึ้นมาประมาณข้อศอกทั้งสองข้าง ไม่ได้ใส่เสื้อเข้าในกางเกง กางเกงขายาวสีดำ ออกมาทำหน้าไม่พอใจอย่างหนัก และตะโกนมาว่า “ขับรถไม่ดูเลยหรอ” แต่ก็ยืนอยู่ตรงนั้น จนพรลดกระจกลง และยิ้มเจื่อนๆ ไปให้ เพื่อแสดงว่า ยอมรับว่าตัวเองผิดจริงๆ พอเขาเห็นพรก็ไม่พูดอะไรต่อแค่เดินมาดูที่หน้ารถ ก่อนที่พรจะเปิดประตูรถออไป ก็ได้หยิบสมุดคู่มือประกันรถออกไปด้วย

“ขอโทษคะ รถมีประกัน” พรทำหน้าเจื่อนๆ รู้ตัวว่าเหม่อ และเป็นฝ่ายผิดเต็มประตู

“ขับรถไม่ระวังแบบนี้ มันทั้งเสียเวลา และอาจบาดเจ็บหรือเสียชีวิตได้” เขาพูดเสียงเบาลงแบบเชิงพูดสั่งสอน แต่หน้าเขาไม่ได้มองพร เขาได้แต่เอามือถือมาถ่ายรูปรอยที่รถชน ทั้งรถของพร และรถของเขา

พรก็เลยโทรหาบริษัทประกัน และพอพรคุยจบก็บอกเขาว่า “ประกันกำลังมาค่ะ”

“เห็นไหมว่าเสียเวลา” เขาสวนมาทันที พร้อมมองมาที่พร

 หน้า 2

“ขอโทษค่ะ”

“คุณก็ได้แต่ขอโทษ เพราะการประมาทของคุณ ต้องทำให้คนอื่นเขาเสียเวลาไปกับคุณด้วย”

“คุณจะรีบอะไรนักหนา คุณก็ประมาท ขับรถเร็ว” พรเริ่มจะทนไม่ไหว

“นี่คุณ จะโทษว่าผมผิดหรอ”

“ก็คุณพูดโถมว่าฉันผิดไม่หยุด” พรชักจะโมโห รีบตอบไป

“งั้นขอโทษก็แล้วกัน ก็ไม่รู้จะพูดอะไร” เขาเสียงเบาลง และพูดต่อว่า “แม่ผมป่วยต้องไปดูแลแม่ที่โรงพยาบาล

พรได้ยินแล้วรู้สึกใจหายวูบ มองหน้าเขาที่ดูเศร้าลง เสียงเหมือนจะร้องไห้

“ตอนนี้ผมก็มีปัญหาหลายอย่าง รวมทั้งต้องเรียนอีก คุณก็มาเพิ่มปัญหาให้ผมอีก”

“งั้นฉันไปช่วยคุณก็ได้” พอพรพูดจบ เขาก็เงยหน้าขึ้นมามองทันที

“คุณพูดอะไร” เขาถาม

“คือฉันเป็นนักเขียน ฉันขับรถมาหาแรงบันดาลใจ ในการเขียนของฉัน ฉันมีเวลา”

“ช่างรวยจริ๊ง...ไม่ต้องทำงาน” เขาทำเสียงสูง

“นี่คุณฉันไม่ได้รวยนะ แค่ฉันมีญาติที่คอยช่วยเหลือกันตลอด”

“ก็ดี” เขาพูดเหมือนประชด

บริษัทประกันก็มาพอดี เขามาถึงก็รายงานตัว และเริ่มถามเหตุการณ์ และขอถ่ายรูปรถ และเซ็นเอกสารทั้งสองฝ่าย และเขาก็ให้เอกสารที่เซ็นเป็นสำเนาไปคนละฝ่าย เพื่อไปยื่นกับอู่เพื่อซ่อมตามที่เห็นว่ารถเสียหายตรงไหน แล้วเขาก็ขอตัวกลับ

“ไปซิ ฉันจะตามคุณไป บอกว่าจะไปโรงพยาบาลไม่ใช่หรอ”

“จริงหรอคุณ” เขาทำหน้าเหมือนไม่เชื่อ

 หน้า 3

“จริงซิ คุณ.....” พรนึกขึ้นได้ว่ายังไม่รู้ชื่อเขา

“เอกครับ เอกพล ” เขาตอบ

“ขอเบอร์ด้วยนะคะ”

“เดี๋ยวนี้ผู้หญิงถามชื่อ ขอเบอร์ และชอบตามผู้ชาย เวลาชอบผู้ชาย บางทีผมก็รำคาญ ทำเหมือน พอชอบแล้วผู้ชายต้องชอบตามด้วย ไม่เสมอไปทุกคนนะที่จะเป็นแบบนั้น”

“เถอะน่า อย่าคิดมาก อย่างน้อยฉันก็ได้ช่วยคุณในทางมีประโยชน์มากกว่าไหมละ” หล่อนพูดพร้อมจับแขนเขาก่อนอีกแล้ว ให้เขาไปขึ้นรถ

“ขับไปเดี๋ยวฉันขับตามไป ถ้าตามไม่ทันเดี๋ยวฉันโทรหา”

 ที่โรงพยาบาลเป็นโรงพยาบาลประจำจังหวัด เขาเดินนำพรไปตามทางเดิน ผ่านตึกหลายตึกจนมาถึงตึกหนึ่งเขาก็นำเข้าไป และเขาก็หันมาคุยว่า

“แม่ผมอยู่ห้องธรรมดานะ ห้องพิเศษยังไม่ว่าง”

“ไม่รู้ว่าคนไข้เยอะหรือห้องพิเศษน้อย ไม่รู้นะ” พรพูด

“อ้าวลิฟท์ใช้ไม่ได้” เขาพูดเมื่อกดปุ่มลิฟท์ เพื่อจะขึ้น แต่ตัวเลขที่หน้าจอไม่ตอบสนอง ไม่ขึ้นตัวเลข และเขาก็หันไปเห็นคนลงบันไดมา

“สงสัยเราต้องเดินขึ้นชั้น 6 คุณไหวไหม”

“สบายมาก” หล่อนพูดพร้อมเดินนำเขาขึ้นบันไดไป

“แล้วถ้ามีคนไข้ฉุกเฉินจะทำยังไง” หล่อนถามในขณะที่เดินขึ้นบันไดไปด้วย

“เขาคงดูแล้วว่าตึกนี้น่าจะเป็นผู้ป่วยไม่ฉุกเฉิน” เขาบอก

“ก็อยากให้เป็นแบบนั้น” หล่อนตอบ

“สรุป ผมว่าเขาน่าจะพยายามซ่อมอยู่ เขาอาจจะกังวลใจมากกว่าเราอยู่ก็ได้” เขามองโลกในแง่ดี

 หน้า 4

“แม่ผมอยู่โรงพยาบาลนี้เพราะมีบัตรสวัสดิการของรัฐบาล และใกล้บ้าน เขาให้ญาติเฝ้าได้แค่คนเดียว มันสะดวกไม่ต้องไปหาโรงแรมนอน” เขาพูดต่อ

 ระหว่างเดินขึ้นพรเห็นญาติคนไข้ บ้างปูเสื่อนั่ง บ้างก็นั่งเลยไม่มีอะไรรอง บ้างกำลังทานข้าวกัน และบางครั้งก็ขวน พรและเอกทานด้วย แต่ทั้งสองรีบ จึงขอบคุณและปฏิเสธไปตามมารยาท

 พอมาถึงเตียงหนึ่งข้างทางเดิน ใกล้เคาเตอร์พยาบาลพอดี เขาก็แนะนำพรให้พ่อเขารู้จัก ส่วนแม่ของเขากำลังนอนหลับตาอยู่ พอดีแม่ของเอกก็พูดขึ้นว่า “น้ำ ๆ หิวน้ำ” พ่อของเอกก็บอกว่า “ไม่ได้ เขาไม่ให้ดื่มหรือกินอะไรทั้งสิ้น เพราะต้องรอผ่าตัด” พอดีพยาบาลเดินมา “ดื่มน้ำหรือกินอะไรไม่ได้นะคุณยาย แต่เอาป้ายปาก หรือเอาหลอดหยดได้นิดหน่อย” แล้วก็เดินผ่านไป

 พรก็เลยเดินตามพยาบาล และถามว่า “ขอโทษนะค่ะ ห้องพิเศษจะว่างเมื่อไหร่” แล้วพยาบาลคนนั้นก็หันมาทำหน้าบึ้งๆว่า “เป็นหนักขนาดนี้ ไม่รู้จะรอดหรือเปล่า” เสียงหล่อนเบาๆ เชิงบ่น และพูดต่อว่า ยังไม่ว่างนะคะ ต่อคิวอยู่คะ” แล้วหล่อนก็เดินต่อ พรหยุดฟังและคิดว่าดีนะที่หล่อนไม่ใช่ญาติ ถ้าญาติเขาได้ยินจะแย่ขนาดไหน ไปแช่งให้เขาตาย พรคิดว่า ถ้าไม่พูดให้อยากให้คนไข้มีชีวิตอยู่ ก็อย่าพูดอะไรเลยจะดีกว่า เพราะคนเราก็อยากให้ญาติของตัวเองมีชีวิตอยู่ยืนยาวกันทั้งนั้น พรคิดว่าพยาบาลคนนั้นไม่เคยมีญาติป่วย หรือชินกับคนตายจนมองเป็นเรื่องธรรมดาไป แบบตายๆเร็วยิ่งดี เปลืองงบประมาณรัฐ และตัวเองจะได้ไม่เป็นภาระ พรกลับมาที่เตียง ก็มีพนักงานกำลังย้ายแม่ของเอกไป เอกหันมาบอกพรว่า “หมอให้ย้ายไปห้องไอซียู” ห้องอยู่ชั้นสองของอีกตึกหนึ่ง เขามีเวลาให้เข้าเยี่ยมเป็นรอบๆ และญาติจะเข้าได้ครั้งละสองคน อรก็เลยมานั่งรอข้างนอก สักพักเอกก็เดินออกมา และบอกว่า “หมอบอกว่าจะเข้าห้องผ่าตัดคืนนี้” และชวนพรนั่งที่เก้าอี้หน้าห้อง สักพักก็มีพยาบาลมาพูดว่า “ตรงนี่นั่งไม่ได้นะคะ ให้ไปนั่งข้างล่างค่ะ” พรและเอกลุกหนีแทบไม่ทัน ไม่รู้ว่า เขามีเก้าอี้เอาไว้ทำไม ไม่ให้นั่ง และพยาบาลก็พูดตามหลังมาอีกว่า “เดี๋ยวเขาจะมาตรวจ 5ส” พรคิดจะตอบไปแต่ก็เงียบไว้รีบเดินลงมาว่า “5 แสบหรอ มีแต่แสบๆทั้งนั้น”

 พอนั่งสักพัก เขาก็พูดขึ้นว่า “ผมมีเรียน ผมต้องไปก่อนนะ”

“ไปเถอะถ้ามีอะไร จะโทรหานะ” พรพูด

 หน้า 5

การผ่าตัดผ่านไปด้วยดี แต่แม่ของเอกก็ยังอยู่ห้องไอซียู พยาบาลบอกว่า “ตอนกลางคืนไม่ให้เฝ้านะคะ เริ่มเยี่ยมได้พรุ่งนี้ 8 โมงค่ะ” พรคิดในขณะเดินออกมาว่า พยาบาลบางคนพูดเพราะ และน่ารักดี พรก็เลยคิดแบบปลงว่า คนเราไม่เหมือนกัน พรก็ออกไปหาโรงแรมพัก และโทรหาเอก

 ตอนเช้าพรมาเยี่ยมแต่เช้า แต่ก็ให้เอกกับพ่อของเขาเข้าเยี่ยม พรนั่งรออยู่ข้างนอก ไม่รู้พยาบาลคนนั้นจะมาไล่อีกหรือเปล่า เวลาผ่านไปเกือบหนึ่งชั่วโมง เอกก็เดินออกมา พอดีคุณหมอเดินมาคุยกับเอก พรได้ยินคร่าวๆว่า ผู้ป่วยระยะสุดท้าย ต้องรักษาแบบประคับประคอง แล้วต้องเปลี่ยนหมอดูแล ที่มีความเชี่ยวชาญทางด้านนี้ แม่ของเอกอยู่ที่โรงพยาบาลต่ออีก 2-3 วัน และหมอก็ให้กลับบ้าน

 พ่อของเอกดูแล บางครั้งเอกกับพรจะไปเยี่ยมพร้อมกัน พรสังเกตว่า เมื่อแม่ของเอกเห็นเอก จะมีกำลังใจเป็นพิเศษ กินข้าวได้เยอะ มีแรงขึ้น หน้าตาสดใสยิ้มแย้ม

 เวลาไปหาหมอทีไร พรไปด้วย ก็ได้ยินทั้งหมอและพยาบาลพูดว่าให้ทำใจ คนเราก็มีความตายเป็นเรื่องธรรมดา พอหมอทราบว่าบางครั้งเอกพาแม่ไปหมอหมอที่อื่น หมอก็โกรธ ไม่ได้โกรธเพราะไม่เชื่อในการรักษาของเขา แต่แค่เป็นห่วงว่าเสียทั้งเวลา และเงินเปล่าๆ แต่เอกกลับบอกกับพรว่า เขารู้สึกว่าได้ให้ความหวังแม่ว่าอาจมีหมอที่ยึดอายุแม่ได้อีก อีกอย่างก็ได้พาแม่ไปเปิดหูเปิดตา ไปเที่ยวด้วย ให้แม่ได้เห็นในสิ่งที่ไม่เคยเห็น เอกยังพูดด้วยน้ำตาว่า “อยากมีชีวิตอยู่ต่อ ทำงานไม่ได้ก็ขอทำกับข้าวให้ลูกกินก็ยังดี” พรก็เข้าไปกอดกับเอกเพื่อปลอบใจ ในขณะที่เขายังร้องไห้สะอื้นอยู่ สุดท้ายแล้วแม่ของเอกก็เสียชีวิต เอกร้องไห้มากมาย พรไปช่วยงานทุกวัน พรเห็นว่ามีคนเฒ่าคนแก่มาช่วยงานกันเยอะ และคอยบอกและแนะนำเรื่องการทำพิธีต่างๆ ให้เป็นไปตามประเพณีที่เขาปฏิบัติกัน พรคิดว่าถ้าไม่มีพวกเขาเหล่านี้ต้องแย่แน่เลย มีวันสวดวันหนึ่ง แมวก็กัดกันเสียงดังมาก ใครไปไล่มันก็ไม่ไป ญาติของเอกก็ว่าเอกว่า ทำไมไม่ไปไล่ มายืนดูทำไม พอเอกเดินไปไล่แมว แมวก็วิ่งแยกทางไปคนละทางเลย วันเผาพรเห็นเอกร้องไห้สะอึกสะอื้นมากมาย มีเพื่อนของเอกมากอดให้กำลังใจ และคืนวันเผาฝนก็ตก และหยุดตอนเช้า อากาศสดชื่น และเก็บกระดูก มีพระมาสวด และมีพิธีสวด และเลี้ยงพระตอนเช้า

 หลังจากวันนั้นพรก็ไม่ได้เจอเอกอีกเลย ได้แค่คุยโทรศัพท์ บางครั้งพรโทรไปก็ไม่รับ พอรับเอกก็มีแต่เล่าเรื่องปัญหาหนักใจของเอกต่างๆ พรก็บอกให้เล่ามาได้ พร้อมรับฟัง

 หน้า 6

 เอกบอกว่า เขาไม่ได้ชอบผู้หญิงนะ พรสะดุดนิดหน่อย เพราะว่าท่าทางของเอกไม่มีกระตุ้งกระติ้งเลย แต่พรก็คิดได้ว่า มันอยู่ที่จิตใจ พรก็ตอบเขาไปว่า พร้อมเป็นเพื่อนที่จะช่วยรับฟังเรื่องต่างๆ เพื่อให้เอกได้ระบาย จะได้สบายใจ เอกยังบอกอีกว่าพ่อและญาติของเอกไม่น่าจะชอบ ในการที่เอกเป็นแบบนี้ พวกเขาน่าจะรู้ เพราะเอกไม่เคยมีแฟน และไม่เคยพาผู้หญิงไปแนะนำว่าเป็นแฟนเลย เอกก็เลยมีความกดดันตั้งแต่เด็ก ไปพบจิตแพทย์ หมอก็รับฟังและให้ยาคลายเครียด เอกก็จะหลับ เวลาไปเที่ยวบ้านญาติ เอกก็จะขอตัวไปนอน ในขณะที่เขาไปเที่ยวกัน บางครั้งเอกต้องไปด้วย เพราะเขาไปเที่ยวกันทั้งบ้าน เอกก็นั่งหลับในรถ เวลาเขาลงไปเที่ยว ไปถ่ายรูปกัน เอกก็นั่งหลับในรถ เนื่องจากทานยาคลายเครียด เอกเคยคิดฆ่าตัวตายหลายครั้ง ตอนเด็กก็อยากจะฉีดยาฉีดกันยุงเข้าปาก แต่ก็ไม่กล่า โตขึ้นมาหน่อย ก็อยากเอามีดแทงท้องตัวเอง แต่ก็ไม่กล้า ปัจจุบันอยากกระโดดตึก ก็ยังไม่กล้า เจอโรงแรมที่มีขื่อ ก็อยากผูกคอตาย แต่ก็ไม่กล้า เอกบอกว่า ความรู้สึกตอนนี้เหมือนหมดทุกอย่าง ทั้งที่พึ่งทางใจว่ามีแม่ที่รักเขาอยู่ คอยช่วย คอยให้กำลังใจอยู่ พอไม่มีแม่เหมือนตัวคนเดียว ใจโหวง ว่างเปล่า เอกยังบอกอีกว่า เรื่องเรียนก็มีปัญหา ไม่ได้เข้าเรียนช่วงหลังนี้เพราะไปอยู่ต่างจังหวัด ทำใจอยู่ ก็น่าจะเรียนไม่ผ่าน มีบางวิชาโครงงาน อาจารย์ที่ปรึกษาก็เอาแต่ใจตนเอง บางครั้งก็อารมณ์ร้ายว่าเอกไม่รู้เรื่อง มั่ว ให้แก้งานมาใหม่ ในงานไหว้ครูก็เอาเรื่องเรียนมาว่า ตอนไหว้ครู เสียงดังทั้งห้องประชุม เอกก็เลยคิดว่าจะไม่เรียนแล้ว แต่อาจารย์ก็โทรมาตามให้ไปเรียน อาจารย์บางคนแนะนำเรื่องต่างๆว่ามีทางเลือกมากมาย เช่น เปลี่ยนสาขา เปลี่ยนคณะได้ มีทางออก แต่เอกก็ตอบไปว่า เอกมีทางออกของเอกแล้ว

 เอกยังเล่าเรื่องของแม่เอกว่า เอกได้ยินเสียงแม่ร้องไห้ ข้างหู พอเอกตื่นมา เสียงก็หายไป บางครั้งเอกฝันเห็นแม่ทำกับข้าวมาให้เอกกิน เอกก็กิน แม่เอกยืนดูเอกกินข้าว และยิ้มอย่างเดียว ไม่ได้พูดอะไร บางครั้งเอกฝันว่าพอแม่เห็นเอกก็เรียก ไอ้หนู แบบคิดถึงมาก แล้วจะเข้ามากอด แต่ในฝันเอกบอกว่าไม่ได้กอดตื่นมาเสียก่อน เอกเลยบอกกับพรว่า เอกจะฆ่าตัวตาย แต่ยังไม่รู้ว่าจะตายวิธีไหนอย่างไร พรก็พูดให้กำลังใจว่า อยู่กับพรแบบเพื่อนก็ได้ ยังมีพรอยู่นะ แต่เอกก็บอกว่า เขาไม่มีจิตใจที่จะดำเนินชีวิต เบื่อโลก ขนาดญาติโทรมาแสดงความห่วงใย บอกว่ารักนะ และส่งเงินให้ใช้ตลอด แม้กระทั่งไปพบหมอ หมอก็ให้ยาคลายเครียดมาทาน แต่เอกก็ไม่หลับ เพราะคิดมาก เอกเคยถามหมอเรื่องการทำการุณยฆาต หมอบางคนก็ไม่รู้ว่ามันคืออะไร แต่เอกเคยได้ยินมาว่ามีแต่ฉัดยาให้ตายสำหรับนักโทษประหาร และมีการฉีดยาให้คนแก่คนหนึ่งที่อยากตายแต่ต้องมีเหตุจำเป็นจริงๆ เช่น คนสูงอายุมากๆ หรือผู้ป่วยที่มีการทรมานในระยะสุดท้าย เขาทำกันที่ประเทศสวิสเซอร์แลนด์ แต่ก็ต้องบินไป และมีราคาแพงมากด้วย

 หน้า 7

 พรยังติดต่อเอกอยู่ แต่ก็ยังเขียนงานของตัวเองส่งสำนักพิมพ์อยู่สม่ำเสมอ แม้ว่าจะถูกตีกลับ และแก้ตัวแดงเต็มหน้ากลับมาเสมอๆ แต่พรก็ยังเขียน เพราะทำให้พรมีความสุข พรยังออกเดินทางไปหาแรงบันดาลใจอยู่ตามจังหวัดต่างๆ จนอยากเจอเอก แต่เอกก็ไม่ยอมบอกที่อยู่ให้พรไปหาได้ พรก็ได้แต่หวังว่าจะเจอเอกสักวัน ตอนหลังพรไม่ได้โทรไปหาเอกอีกเลย เพราะโทรเข้ามือถือเอกทีก็ไม่รับสาย พรเลยหยุดโทร พรคิดว่าหรือเอกหาทางออกของตัวเองที่จะไปแบบไม่เจ็บปวดได้แล้ว พรจึงหวังว่าถ้าตายไปก็ขอพบเอกอีกครั้งพรกลับมาโสดอีกครั้ง ที่ผ่านมาก็มีแฟน แต่ต้องมีเลิกราทุกที บ้างอรเป็นฝ่ายบอกเลิก เพราะทนพฤติกรรมขี้เหล้าไม่ไหว บางคนก็มาหา หรือโทรหาบ่อยๆ ในช่วงแรก พอหลังๆ ก็หายไป พรก็ไม่ได้ติดต่อไป พรคิดว่ามีผู้หญิงโสดอีกมากมาย ขนาดในญี่ปุ่นอัตราการเกิดของเด็กก็ลดลงเรื่อย ในไทยน่าจะกำลังลดลง เพราะรัฐบาลก็พยายาม ลดภาษีให้คนมีคู่ ให้เงินกับเด็กที่คลอดใหม่ให้พ่อแม่ของเด็กมีเงินใช้ไปอีกหลายเดือน บางครั้งพรอยากแต่งงานมีลูกกับผู้ชายคนที่เจอ คนนั้น คนนี้ แต่สุดท้ายก็ไม่ได้เป็นแบบนั้น พรคิดว่าน่าจะเป็นพรคิดไปฝ่ายเดียวว่าเขาเหมาะสมกับพร แต่ตรงข้ามฝ่ายชายไม่ได้คิดแบบพรว่าเขาเหมาะสมด้วย จนพรรู้สึกถึงคำพูดของผู้หญิง หรือข่าวต่างๆ ว่า ผู้หญิงอยากมีการแต่งงานแต่งชุดราตรีสีขาว มีลูก มีสามีที่ดี เป็นครอบครัวที่อบอุ่นอยู่กันไปจนแก่ จนเฒ่า แม้บางคู่งานแต่งอาจไม่มีอะไรหรูหรา หรือบ่งคู่ไม่มีงานแต่ง บางคู่อาจอยู่กันแบบไม่จดทะเบียนสมรสก็มี สุดท้ายพรคิดได้ว่าก็รอคู่แท้ คู่ชีวิตต่อไป ไม่มีก็ไม่เป็นไร พรไม่ชอบไปแย่งผู้ชายที่เขามีแฟนแล้ว พรเห็นข่าวหึงหวงกัน ฆ่ากันตาย สาดน้ำกรดใส่กันตามข่าวก็มี บางครั้งพรก็เบื่อกับการเข้าพักในโรงแรม บ้างก็เจอโรงแรมที่มีการขายบริการทางเพศ บ้างก็ด่าว่าพรเรื่องการเข้าพัก เจ้าของโรงแรมด่าลูกค้าได้ด้วยหรอ ลูกค้ามีสิทธ์คอมเพลนโรงแรมมากกว่าไม่ใช่หรอ บางครั้งหรือเกือบทุกครั้งแม่บ้านก็มาเรียกว่าจะทำความสะอาดห้องไหม เอาน้ำไหม เอาผ้าเช็ดตัวเพิ่มหรือเปล่า ทั้งที่พร นอนไม่เป็นเวลา บ้างเขียนงานพิมพ์งานตอนกลางคืน เพราะความคิดมันแล่นมีข้อมูลในหัวที่อยากเขียนออกมา กลัวลืม ก็ลุกขึ้นมาเขียนกลางดึก กลางวันนอนหลับ พอแม่บ้านเรียก พรก็รู้สึกแย่เหมือนกัน บางครั้งตาค้างนอนไม่หลับ เครียดต่อก็มี บางโรงแรมใช้น้ำดื่มที่ให้ลูกค้าเป็นขวดพลาสติกก็ดีไป แต่ถ้าโรงแรมไหนเป็นขวดแก้ว ก็จะมีเสียงกระทบกันของขวดน้ำ ดังก๊องแก๊ง ตลอดเวลา พรกลับไปดูแลพ่อแม่และญาติสม่ำเสมอ เพราะคิดว่าเวลาเป็นของมีค่า จะได้ด้วยกันไปอีกนานๆ และไม่อยากให้สถานการณ์แบบเอกมาถึงเร็วนัก แต่พรก็คิดว่า ต้องขอบคุณเอกมากๆ ในเรื่องต่างๆ ทำให้พรได้เห็นกระบวนการต่างๆ ถ้าวันหนึ่งเกิดเหตุการณ์แบบนี้กับพรบ้าง พรจะได้เตรียมรับมือ และรู้กระบวนการต่างๆตามประเพณี พรยังคิดอีกว่า ตอนแรกรู้สึกแย่มากเรื่องที่รถชนกับเอก ไม่อยากเจอเหตุการณ์แบบนี้เลย อยากอยู่อย่างสงบ ไม่อยากเกิดเหตุการณ์ที่ไม่

 หน้า 8

อยากเกิด สุดท้ายถ้าเรามองโลกในแง่ดีว่า มันแย่นิดหน่อย เดี๋ยวเวลาที่ดีก็จะมาเอง พรได้ความรู้ และรู้สึกกับตัวเองว่า ถ้าเรามองโลกในแง่ดี เรื่องแย่ๆ ก็ดีได้ และก็จะยิ้มออกมาได้

 ----------------------------------